వద్దిరాజు లక్ష్మీనరసింహారావు లేరంటే నమ్మలేకపోతున్నాను. ఆయన ప్రేమ, కోపం, ఆత్మగౌరవం, నిబద్ధత ఎవరూ మరిచిపోలేరు. పేరుకు తగ్గట్టు ఆయన నరసింహం. నివద్ది అంటే నిజం. నివద్దిరాజు ఆయన. ఖచ్చితంగా నిజమైతేనే వార్త రాసేవాడు. పంపిన తరువాత వేయకపోతే ఫోన్ చేసి ఆ వార్త గొప్పతనం ఏమిటో ఆ ఉపసంపాదకుడి చెవులు ఊదరగొట్టేట్టు చెప్పి, జర్నలిజం పాఠాలు గుర్తు చేసి వేయిస్తాడు. తనకు మంచి అని అనిపించిన పని చివరిదాకా పరిపూర్ణంగా చేయడం ఒక తత్వం, ఒక గుణం, ఒక లక్షణం. ఎంత మందికి ఉంటుందీ మంచి గుణం. నేను జర్నలిజంలో ప్రవేశించినప్పుడు నాన్నగారు ఎం.ఎస్.ఆచార్య నన్ను ఈయనకు అప్పగించారు. నాకు పాత్రికేయ రంగంలో నాన్న పాఠాలు చెప్పలేదు, వి.ఎల్. కూడా చెప్పలేదు. కానీ వారిని చూసి నేర్చుకోగలిగాను. అదే వారి గొప్పతనం. వి.ఎల్. ఒక విలక్షణమైన జర్నలిస్టు, వ్యక్తి. విచిత్రమేమంటే గ్యాస్ కొట్టడం రాని వ్యక్తికి గ్యాస్ కంపెనీ వచ్చిపడింది. వ్యాపారం తెలియనివాడు, ప్రభుత్వంతో పని తీసుకోవడానికి వ్యూహాలు అల్లడం రానివాడు, పైరవీలు చేయని వాడు, గ్యాస్ వ్యాపారానికేం పనికి వస్తాడు? వి.ఎల్. వంటి ఉన్నతమైన వ్యక్తులకు సంగీతం, కళలలో గౌరవనీయ స్థానం ఇవ్వడమో లేదా జర్నలిజంలో ఆచార్యత్వం కల్పించడమో చేస్తే సముచితంగా ఉండేది. ఆయన ఆంధ్రజ్యోతి విలేకరిగా ఉన్నప్పుడు ఉన్న దర్పం, గౌరవం మరెప్పుడూ లేదు. ఆయనకు ప్రియమైన మరొక మహోన్నత రంగం సంగీతం. ఆయనకు పాడడం రాదు కానీ సంగీతం అంటే అంతులేని అభిమానం. జనప్రియ గానసభలని ఎన్ని అద్భుతమైన సంగీత సభలు! ప్రముఖ లాయర్ హరిహరరావు గారు జనప్రియ సభకు ఆప్తబంధువు. వి.ఎల్. ని తెలిసిన వారంతా బాబూ అని పిలిచేవారు. నేను ఢిల్లీకి వెళ్లిన తరువాత నన్ను రప్పించి ఒక సంగీత సభకు ముఖ్య అతిథిని చేసినాడాయన. ఆయన కన్నా చాలా చిన్న వాడిని. జర్నలిజంలో జూనియర్ను. నేను సమాచార కమిషర్ని అయితే ఎంత సంతోషించాడో. నేను ఇచ్చిన తీర్పుల వార్తలు చూసి మెచ్చుకునేవాడు. నా కొత్త పుస్తకాలు చూసి ప్రశంసించేవాడు.  జెలసీ అనే పదార్థం ఆయనలో లేదు. తన మీద తనకు ఎంత స్వాభిమానం అంటే మరొకరి మీద ద్వేషానికి చోటే లేనంత. ఇటువంటి మనుషులు లోకం మీద ఉంటారా అని నాకు అనుమానం. నాకైతే ఈ వ్యాసం ఆయన చదివితే బాగుండనిపిస్తుంది. తప్పు నాదే, ఆయన ఉన్నప్పుడే రాయాల్సింది. అయినా ఆయన ఇంత తొందరగా మనను వదిలేసి పోతాడని ఎవరనుకున్నారు?పి.వి.నరసింహారావుకు వి.ఎల్. బాగా తెలుసు. విదేశాంగ మంత్రిగా ఉన్నప్పుడు, హన్మకొండలో ఆయన కార్యక్రమం రిపోర్ట్ చేయడానికి మేమిద్దరం వెళ్లాం. తన పట్ల ఎవరో తగిన గౌరవం చూపలేదని వి.ఎల్.కు కోపం వచ్చింది. కోప్పడుతున్నాడు. లోపల పి.వి.కి వినపడింది. దగ్గర ఉన్న ఒక అధికారితో ‘‘ఎందుకు బాబుకు కోపం తెప్పిస్తారు, ఆ సంగతి మీరెవరైనా చూసుకోండి’’ అని పంపించాడు. ఆయన్ను పిలిపించుకుని చెప్పేది వినేవాడు. ఆయన చెప్పిన సమస్య పరిష్కరించేవాడు. నేనోసారి పి.వి.ని క్రిటికల్గా ఒక ప్రశ్న వేసినందుకు వి.ఎల్.కు కోపం వచ్చింది. ఆయనంత మేధావి, నీతివంతుడు, ఆయన్ను ఈ విధంగా అడుగుతావా అంటూ గొడవ. ‘‘నేను ఒక జర్నలిస్టుగా సవాలు విసిరాను, పి.వి. జవాబు చెప్పారు, మధ్యలో మీకెందుకు రోషం’’ అని నేను. తరువాత ఆయన అర్థం చేసుకున్నారు.ఒకసారి జలగం వెంగళరావు ముఖ్యమంత్రిగా ఉన్నపుడు ఎన్నికల సభకు వచ్చాడు. ఆయన మీద ఎవరో రాళ్లు విసిరారు. దానికి ఎమ్మెల్యే గారికి కోపం వచ్చింది. ఆయన కోప్పడ్డాడని నేను రాసిన వార్త కాస్త వివాదాస్పదం అయింది. వి.ఎల్. కూడా రాసారు. కానీ పత్రిక వారికి అందలేదో ఏమో వేయలేదు. అందుకు ఈయనకు కోపం. నామీద కోపం వచ్చిన కొందరి నుంచి బెదిరింపులు వచ్చాయి. నా భద్రతకు సమస్య ఉందేమో అనుకున్నారు. అప్పుడు వి.ఎల్. నాకు అండగా నిలిచారు. పత్రికొక్కటున్న పదివేల సైన్యం అన్నారు. నాకైతే వి.ఎల్. ఒక్కడున్న పదివేల సైన్యం అనిపించింది. నిజానికి ఏ సమస్యా రాలేదు. ఆనాటి నేతలు తగిన స్ఫూర్తితో విమర్శలను స్వీకరించేవారు.వి.ఎల్. ఒకసారి నాకు ఒక సినిమా అనుభవం చెప్పాడు. మద్రాస్లో ఆదుర్తి వారు నాగేశ్వర్ రావుతో ఒక సినిమా (వెలుగు నీడలు కావచ్చు)కు దర్శకత్వం వహిస్తున్నారు. అందులో నాగేశ్వరరావు పరీక్ష రాసే సీన్ ఒకటి ఉంటుంది. ఒక విద్యార్థిగా వి.ఎల్.ను కూడా కూర్చొని పరీక్ష రాస్తున్నట్టు నటించమన్నారట. అసలు నటన చేతకాని వారెవరైనా ఉంటే అది వి.ఎల్. కానీ చాలా సీరియస్గా పరీక్షరాసాడాయన. ఏం రాసాడని అడగాలి. అందులో ఆదుర్తిపైన తిట్లే తిట్లు. ‘‘అనవసరంగా వచ్చి ఇరుక్కుపోయాను. నన్ను చెత్తపనికి నియమించారు. ఈ ఉత్తుత్తి పరీక్ష నాకెందుకు. నేను అసలు పరీక్షలే రాయలేదు. ఆదుర్తి నా సమయం వృథా చేసా’’రని రాయడమే కాకుండా, ఆ తరువాత ఆదుర్తికి ఆ ఆన్సర్ షీట్ చూపించాడట కూడా. వాళ్లంతా పైకి నవ్వుకున్నారు. లోపల ఏమైనా అనుకున్నా పైకి అనే ధైర్యంలేక ఊరుకొని ఉంటారు. నాగేశ్వరరావు వంటి క్రేజీ హీరోతో మాట్లాడాలని ఫోటో దిగాలని మామూలుగా ఉండే ఆత్రుత ఏమీ ఈయనకు ఉండదు.ఎన్నోసార్లు నేను ఆయనతో కలిసి వారి అమ్మానాన్నల ఇంటికి వెళ్లేవాడిని. వారిపట్ల ఆయన గౌరవం, చెల్లెలి పట్ల అనురాగం.. బయట నిప్పులు చెలరేగే ఆయన వారితో మాట్లాడే పద్ధతి చూడవలసిందే. వరంగల్ ఈనాడు విలేకరిగా నరసింహారెడ్డి గారు పనిచేశారు. ఆయన చాలా సమయాన్ని పాములపర్తి సదాశివరావుగారితో గడిపేవారు. చాలా మౌనంగా ఉండేవారు. తెలంగాణ రైతుల సాయుధ పోరాటంలో ఆయన వీరశౌర్యాల గురించి వి.ఎల్. ఎంత అభిమానంగా చెప్పేవారో. వి.ఎల్. అందరినీ కోప్పడుతుంటారనే చాలామందికి తెలుసు. కాని అందరినీ ఎంతగా మెచ్చుకునే వారో తెలియదు. ఆయనతో మాట్లాడడానికి భయపడే వారికి అసలే తెలియదు. నేను కొన్నిసార్లు ఆయనతో చనువుగా పంచాయితీకి దిగేవాడిని. ఉన్నదున్నట్టు మాట్లాడాలనే పాఠం ఆయన దగ్గరే నేర్చుకున్నాను కనుక. ఆ విషయమే మళ్లీ చెప్పేవాడిని. ‘‘నేననుకున్నది చెప్పినాను. మీకెందుకు కోపం రావడం?’’ అనడిగేవాడిని. తరువాత అవుననేవాడు.చాలాకాలం వి.ఎల్. మట్టెవాడలో ఫైర్ స్టేషన్ పక్క సందులో ఉండేవారు. ఆయన కోసం వెళ్ళినవాళ్లు ఫైర్ స్టేషన్వారిని ఇంటి అడ్రస్ అడిగేవారు. వారు చెప్పేవారు. ఈయన ఫైర్ అవుతుంటాడు కనుక అడ్రస్ కరెక్టుగా ఉందని చమత్కరించేవారు. దానికి వి.ఎల్. కూడా నవ్వుకునేవాడు. వి.ఎల్. సతీమణి గురించి ఎంత ప్రశంసించినా తక్కువే. ఈయన ఆగ్రహావేశాలను తట్టుకుని జీవించిన ఆమె సహనానికి ప్రేమాభిమానాలకు ప్రతికృతి బహుకృతి ఏదీ ఉండదు. ఇప్పుడు ఆమెకు జరిగిన నష్టాన్ని ఎవరూ పూడ్చలేరు. ఆమెకు తన తండ్రి నుంచి సంక్రమించిన ధైర్యసాహసాలు, తల్లి నుంచి లభించిన సహనమే శ్రీరామ రక్ష.వరంగల్ అన్నా, పి.వి. అన్నా, తెలంగాణ అన్నా, ఎం.ఎస్. ఆచార్య అన్నా, మామగారు పాములపర్తి సదాశివరావు గారన్నా వి.ఎల్.కు హద్దులు లేని అభిమానం. నేనన్నా కూడా. వి.ఎల్.కు ఈ రెండు కన్నీటి చుక్కలు, ఈ నాలుగు మాటలే నా నివాళి. పోయినోళ్లు అందరూ మంచోళ్లు, ఉన్నోళ్లు పోయినోళ్ల తీపి గురుతులు అని ఎంత బాగా చెప్పాడో ఆ సినీ మనసు కవి. పోని మంచోడు వి.ఎల్.మాడభూషి శ్రీధర్(వరంగల్లు జిల్లాలో పాతతరం జర్నలిస్టు, చాలాకాలం ఆంధ్రజ్యోతి ప్రతినిధిగా ఉన్న వి.ఎల్. నరసింహారావు  నవంబరు 29న తన 74వ ఏటకన్నుమూసారు)
vaddiraju lakshminarasimharao lerante nammalekapotunnanu. aayana prema, kopam, aatmagouravam, nibaddhata evaruu marichipoleru. peruku taggattu aayana narasimham. nivaddi ante nijam. nivaddiraju aayana. khachitamgaa nijamaithene vaarta rasewadu. pampina taruvaata veyakapothe fon chesi aa vaarta goppatanam emito aa upasampaadakudi chevulu oodaragottettu cheppi, jarnalijam paataalu gurtu chesi veyistaadu. tanaku manchi ani anipinchina pani chivaridaka paripuurnamgaa cheyadam oka tatvam, oka gunam, oka lakshanam. entha mandiki untundee manchi gunam. nenu jarnalijamlo pravesinchinappudu naannagaaru em.es.aachaarya nannu eeyanaku appaginchaaru. naaku paatrikeya rangamlo naanna paataalu cheppaledu, vi.el. kuudaa cheppaledu. cony vaarini chusi nerchukogaligaanu. adhe vaari goppatanam. vi.el. oka vilakshanamaina jarnalistu, vyakti. vichitramemante gyas kottadam raani vyaktiki gyas company vachipadindi. vyaparam teliyanivaadu, prabhutvamto pani teesukoovadaaniki vyuhalu alladam ranivadu, pairaveelu cheyani vaadu, gyas vyaparanikem paniki vastaadu? vi.el. vanti unnatamaina vyaktulaku sangeetam, kalalalo gouravaneeya sthaanam ivvadamo leda jarnalijamlo aachaaryatvam kalpinchadamo cheste samuchitamgaa undedi. aayana aandhrajyoti vilekarigaa unnappudu unna darpam, gowravam mareppuduu ledu. aayanaku priyamaina maroka mahonnata rangam sangeetam. aayanaku paadadam raadu cony sangeetam ante antuleni abhimanam. janapriya gaanasabhalani enni adbhutamaina sangeeta sabhalu! pramukha layar harihararao gaaru janapriya sabhaku aaptabandhuvu. vi.el. ni telisina vaarantaa baaboo ani pilichevaaru. nenu dhilleeki vellina taruvaata nannu rappinchi oka sangeeta sabhaku mukhya atithini chesinadayana. aayana kanna chala chinna vaadini. jarnalijamlo jooniyarnu. nenu samachara kamisharni ayithe entha santoshinchaado. nenu ichina teerpula vaartalu chusi mechukunevadu. naa kotta pustakaalu chusi prasamsinchevaadu.  jelasi ane padaartham aayanalo ledu. tana meeda tanaku entha swaabhimaanam ante marokari meeda dweshaaniki chote lenanta. ituvanti manushulu lokam meeda untara ani naaku anumanam. naakaithe ee vyaasam aayana chadivite bagundanipistundi. tappu naade, aayana unnappude rayalsindi. aina aayana inta tondaragaa mananu vadilesi pothaadani evaranukunnaru?pi.vi.narasimhaaraavuku vi.el. baga telusu. videsaanga mantrigaa unnappudu, hanmakondalo aayana kaaryakramam report cheyadaaniki memiddaram vellaam. tana patla evaro tagina gowravam chuupaleedani vi.el.ku kopam vachindi. koppadutunnadu. lopala pi.vi.ki vinapadindi. daggara unna oka adhikaaritho ‘‘enduku baabuku kopam teppistaaru, aa sangati meerevaraina chusukondi’’ ani pampinchaadu. aayannu pilipinchukuni cheppedi vinevaadu. aayana cheppina samasya parishkarinchevaadu. nenosari pi.vi.ni kritikalga oka prasna vesinanduku vi.el.ku kopam vachindi. aayananta medhavi, neetivantudu, aayannu ee vidhamgaa adugutava antuu godava. ‘‘nenu oka jarnalistugaa savalu visiraanu, pi.vi. jawabu cheppaaru, madhyalo meekenduku rosham’’ ani nenu. taruvaata aayana artham chesukunnaru.okasari jalagam vengalarao mukhyamantrigaa unnapudu ennikala sabhaku vachaadu. aayana meeda evaro raallu visiraaru. daaniki emmelye gaariki kopam vachindi. aayana koppaddadani nenu raasina vaarta kaasta vivaadaaspadam ayindi. vi.el. kuudaa rasaru. cony patrika vaariki andaledo emo veyaledu. anduku eeyanaku kopam. naameeda kopam vachina kondari nunchi bedirimpulu vachayi. naa bhadrataku samasya undemo anukunnaru. appudu vi.el. naaku andagaa nilichaaru. patrikokkatunna padivela sainyam annaru. naakaithe vi.el. okkadunna padivela sainyam anipinchindi. nijaaniki e samasya raledu. aanaati nethalu tagina sphuurtithoo vimarsalanu sweekarinchevaaru.vi.el. okasari naaku oka sinima anubhavam cheppaadu. madraaslo aadurti vaaru nageshwar ravutho oka sinima (velugu needalu kaavachhu)ku darsakatvam vahistunnaaru. andulo nageshwararao pareeksha rase sean okati untundi. oka vidyaarthigaa vi.el.nu kuudaa kuurchoni pareeksha raastunnattu natinchamannarata. asalu natana chetakaani vaarevarainaa unte adhi vi.el. cony chala seeriyasga pariiksharaasaadaayana. yem rasadani adagali. andulo aadurtipaina title titlu. ‘‘anavasaramgaa vachi irukkupoyanu. nannu chettapaniki niyaminchaaru. ee uttutti pareeksha naakenduku. nenu asalu pareekshale rayaledu. aadurti naa samayam vruthaa chesa’’rani rayadame kakunda, aa taruvaata aadurtiki aa ansar sheet chuupinchaadata kuudaa. vaallantaa paiki navvukunnaru. lopala emaina anukunna paiki ane dhairyamleka oorukoni untaaru. nageshwararao vanti cragey heerotho matladalani photo digaalani maamuulugaa unde aatruta emi eeyanaku undadu.ennosaarlu nenu aayanatho kalisi vaari ammaanaannala intiki vellevaadini. vaaripatla aayana gowravam, chelleli patla anuraagam.. bayata nippulu chelarege aayana vaaritho matlade paddhati chudavalasinde. varangal eenaadu vilekarigaa narasimhareddy gaaru panichesaaru. aayana chala samayanni paamulaparti sadaasivaraavugaarito gadipevaaru. chala mounamgaa undevaaru. telamgaana raitula saayudha poraatamlo aayana veerashouryaala gurinchi vi.el. entha abhimaanamgaa cheppevaro. vi.el. andarinee koppadutuntarane chaalaamandiki telusu. kaani andarinee entagaa mecchukune vaaro teliyadu. aayanatho matladadaniki bhayapade vaariki asale teliyadu. nenu konnisaarlu aayanatho chanuvugaa panchaayiteeki digevadini. unnadunnattu matladalane paatham aayana daggare neerchukunnaanu kanuka. aa vishayame malli cheppevaadini. ‘‘nenanukunnadi cheppinaanu. meekenduku kopam ravadam?’’ anadigevaadini. taruvaata avunanevaadu.chalakalam vi.el. mattevaadalo fire station pakka sandulo undevaaru. aayana kosam vellinavaallu fire staeshanvaarini inti adrus adigevaaru. vaaru cheppevaaru. eeyana fire avutuntaadu kanuka adrus karektugaa undani chamatkarinchevaaru. daaniki vi.el. kuudaa navvukunevaadu. vi.el. sateemani gurinchi entha prasamsinchinaa takkuve. eeyana aagrahaavesaalanu tattukuni jeevinchina aame sahananiki premaabhimaanaalaku pratikruti bahukruti edhee undadu. ippudu aameku jarigina nashtaanni evaruu poodchaleru. aameku tana tandri nunchi sankraminchina dhairyasahasalu, talli nunchi labhinchina sahaname srirama raksha.varangal anna, pi.vi. anna, telamgaana anna, em.es. aachaarya anna, maamagaaru paamulaparti sadaasivaraavu garanna vi.el.ku haddulu laeni abhimanam. nenanna kuudaa. vi.el.ku ee rendu kanneeti chukkalu, ee naalugu matale naa nivaali. poinollu andaruu manchollu, unnollu poinolla teepi gurutulu ani entha baga cheppado aa cinee manasu kavi. poni manchodu vi.el.madabhushi shreedhar(varangallu jillaalo paatataram jarnalistu, chalakalam aandhrajyoti pratinidhigaa unna vi.el. narasimhaaraavu  navambaru 29na tana 74va etakannumusaru)